作者：冯取洽
词牌/韵律：沁园春

paragraphs: 我爱□君，结屋并山，友松竹梅。
有倦游孤剑，暂悬素壁，醉吟行履，时印苍苔。
得失不惊，知恬交养，浩浩胸中何壮哉。
须知道，似骅骝万里，道路方开。
相期湖上舒怀。
莫放过花枝与酒杯。
况上天已办，河东新赋，圜桥乐得，海内英才。
矍铄溪翁，据鞍一笑，画饼功名赋倘来。
长堤上，正柳花荷气，尽可追陪。